Øen karakteriseres af kontrasten mellem de østlige og de vestlige dele. De 2/3 af øens areal, som udgør den østlige del, består for det meste af bakket terræn med fem bjergkæder fra nord til syd. Størstedelen af befolkningen er bosat på den vestlige tredjedel af øen, som er præget af slettelandskabet Chianan. Taiwans højeste punkt er [[Yu Shan]] (3.952 [[meter over havet|moh]].), og fem andre bjergtoppe ligger højere end 3.500 moh.<ref name="yb:geography"/> Med dette er Taiwan verdens fjerde højeste ø.<ref>{{Kilde www|url=http://www.worldislandinfo.com/TALLESTV1.htm|titel=Tallest Islands of the World&nbsp;— World Island Info web site|udgiver=worldislandinfo.com|besøgsdato=1. august 2010}}</ref> Bjergene er kilder til de længste floder på Taiwan, heriblandt [[Zhuoshui]] (186 km), [[Gaoping (flod)|Gaoping]] (171 km), [[Dadu (Taiwan)|Dadu]] (116 km) og [[Xiuguluan]] (104 km).
Politik